**«Мал шаруашылығы өнімдерін өндіру технологиясы»**

**пәні бойынша магистратураға түсуге арналған кешенді тестілеудің**

**ТЕСТ СПЕЦИФИКАЦИЯСЫ**

(2022 жылдан бастап қолдану үшін бекітілген)

 **1. Мақсаты:** Қазақстан Республикасы жоғары оқу орнынан кейінгі білім беру ұйымдарында оқуды жалғастыра алу қабілетін анықтау.

 **2. Міндеті:** Келесі білім беру бағдарламалары тобы үшін түсушінің білім деңгейін анықтау:

 **М132 «Мал шаруашылығы»**

 шифр білім беру бағдармалар тобы

 **3. Тест мазмұны:** Тестіге «Мал шаруашылығы өнімдерін өндіру технологиясы» пәнінің жұмыс оқу бағдарламасы негізіндегі оқу материалы келесі бөлімдер түрінде енгізілген. Тапсырмалар оқыту тілінде (қазақша) ұсынылған.

|  |  |  |  |
| --- | --- | --- | --- |
| **№** | **Тақырыптың мазмұны** | **Қиындық деңгейі** | **Тапсыр****малар саны** |
| 1 | Ірі қарамал шаруашылығы өнімдерін өндіру технологиясы | С | 3 |
| 2 | Жылқы шаруашылығы өнімдерін өндіру технологиясы | С | 3 |
| 3 | Түйе шаруашылығы өнімдерін өндіру технологиясы | В | 3 |
| 4 | Қой және ешкі шаруашылығы өнімдерін өндіру технологиясы | В | 3 |
| 5 | Құс өнімдерін өндіру технологиясы | В | 2 |
| 6 | Шошқа шаруашылығы өнімдерін өндіру технологиясы | А | 3 |
| 7 | Бал, балық және қоян шаруашылығы өнімдерін өндіру технологиясы | А | 3 |
| **Тестінің бір нұсқасындағы тапсырмалар саны** | **20** |

 **4. Тапсырма мазмұнының сипаттамасы:**

 *Ірі қарамал шаруашылығы*. Ірі қарамал тұқымдарының (ІҚМ) биологиялық және шаруашылықтағы ерекшеліктері. ІҚМ тұқымдарының классификациясы. ІҚМ ен салу. ІҚМ сырт пішіні мен дене бітімін бағалау. ІҚМ сүт өнімділігін бағалау және есептеу. Сиырларды сүттілігімен топ бойынша жоспарлау. ІҚМ ет өнімділігін бағалау және есептеу. Сиырлардың ұдайы өндірістік қабілеттері. Сиырлардың қашыру, суалу және бұзаулауын жоспарлау. Жас малды өсіру. Бұзауларды күтіп-бағу және азықтандыру әдістері мен жүйелері. Сиырлардың сүт өнімділігін жоғарылату жолдары. *Жылқы шаруашылығы өнімдерін өндіру технологиясы*. Нарық экономикасының қазіргі кезеңіндегі жылқыны ауылшаруашылық жумыстарына пайдаланудың халық шаруашылығындағы маңызы, казіргі жағдайы және даму болашағы. Жылқының биологиялық және шаруашылықтағы ерекшеліктері. Жылқы тұқымдарының классификациясы. Жылқының түстері. Жылқыларды күтіп-бағу және азықтандыру. Қымыз және жылқы етін өндіру технологиясы. Қымыз бен жылқы етінің химиялық құрамы. Аттарды жұмысқа пайдалану кезіндегі еңбек қорғау мен қауіпсіздендіру техникасы.

 *Түйе шаруашылығы өнімдерін өндіру технологиясы*. Нарық экономикасының қазіргі кезеңіндегі түйе шаруашылығының халық шаруашылығындағы манызы, қазіргі жағдайы және даму болашағы. Түйенің биологиялық және шаруашылықтағы ерекшеліктері. Түйе түрлері, тұқымдары және түраралық гибридтері. Түйенің ұдайы өндірістік қабілеті. Ботаны өсіру технологиясы. Түйе шаруашылықтарында түйені азықтандыру, күтіп-бағу және асылдандыру жұмыстарының ерекшеліктері. Шубат пен түйе етін өндіру технологиясы. Шубат пен түйе етінің химиялық құрамы.

 *Қой және ешкі шаруашылықтары* *өнімдерін өндіру технологиясы*. Нарық экономикасының қазіргі кезеңіндегі қой және ешкі шаруашылықтарының халық шаруашылығындағы маңызы, қазіргі жағдайы және даму болашағы. Қой мен ешкінің биологиялық және шаруашылықтағы ерекшеліктері. Қой мен ешкі тұқымдарының классификациясы. Қой және ешкі отарларының өніп-өсуі, төлін өсіру. Қой мен ешкіні азықтандыру және күтіп бағу негіздері. Өнімділік бағыты бойынша қой мен ешкі шаруашылықтарында малды асылдандыру жұмыстары. Қой мен ешкіден ет, жүн, сүт өндіру технологиясы. Қой етінің химиялық құрамы. Ешкі еті мен сүтінің химиялық құрамы.

 *Құс өнімдерін өндіру технологиясы*. Нарық экономикасының қазіргі кезеңіндегі құс өнімдерін өндірудің халық шаруашылығындағы маңызы, қазіргі жағдайы және даму болашағы. Құстардың биологиялық және шаруашылықтағы ерекшеліктері. Өнімділік бағыты бойынша құстардың түрі мен тұқымдары. Жұмыртқаның тағамдық сапасы және халықты тағаммен қамтамасыз етудегі маңызы. Құс етінің тағамдық сапасы және халықты тағаммен қамтамасыз етудегі маңызы. Құстардың өніп-өсуі мен балапандарын өсіруді ұйымдастыру. Құстарды күтіп-бағу мен азықтандыру ерекшеліктері.

 *Шошқа* *шаруашылықтары* *өнімдерін өндіру технологиясы.* Шошқа шаруашылығының халық шаруашылығындағы маңызы. Шошқалардың биологиялық және шаруашылықтағы ерекшеліктері. Шошқа тұқымдарының және типтерінің классификациясы. Шошқаларға таңба салу әдістері. Шошқалардың сырт пішінінің ерекшеліктері. Аналық шошқаларды пайдаланудағы тиімділігі. Шошқа етінің химиялық құрамы. Шошқаларды бордақылау жүйесі.

 *Ара, балық және қоян шаруашылықтары* *өнімдерін өндіру технологиясы* Нарық экономикасының қазіргі кезеңіндегі ара, балық және қоян өнімдерін өндірудің халық шаруашылығындағы маңызы, қазіргі жағдайы және даму болашағы. Ара және қоян тұқымдары мен балық түрлерінің классификациясы. Ара, қоян және балықтардың сырт пішіндері. Ара ұясының құрамы. Балық пен қоян еттерін және балды өндіру технологиясы.

 **5. Тапсырмалар орындалуының орташа уақыты:**

 Бір тапсырманы орындау уақыты – 2,5 минут.

 Тест орындалуының жалпы уақыты – 50 минут.

 **6. Тестiнiң бiр нұсқасындағы тапсырмалар саны:**

 Тестінің бір нұсқасында – 20 тапсырма.

 Қиындық деңгейі бойынша тест тапсырмаларының бөлінуі:

* жеңіл (A) – 6 тапсырма (30%);
* орташа (B) – 8 тапсырма (40%);
* қиын (C) – 6 тапсырма (30%).

 **7. Тапсырма формасы:**

 Тест тапсырмалары берілген жауаптар нұсқасының ішінен бір немесе бірнеше дұрыс жауапты таңдауды қажет ететін жабық формада ұсынылған.

 **8. Тапсырманың орындалуын бағалау:**

 Түсуші тест тапсырмаларында берілген жауап ңұсқаларынан дұрыс жауаптың барлығын белгілеп, толық жауап беруі керек. Толық жауапты таңдаған жағдайда түсуші 2 балл жинайды. Жіберілген бір қате үшін 1 балл, екі немесе одан көп қате жауап үшін түсушіге 0 балл беріледі. Түсуші дұрыс емес жауапты таңдаса немесе дұрыс жауапты таңдамаса қате болып есептеледі.

 **9. Ұсынылатын әдебиеттер тізімі:**

1. Уколов, П.И. Конституция и экстерьер сельскохозяйственных животных. Чижик.- СПб.: КВАДРО, 2014
2. Б.М.Махатов, Е.К.Канжигитов, В.И.Абрикосова. Общая зоотехния. КазНАУ- Алматы: Айтұмар, 2015.
3. Костомахин Н.М. и др. Животноводство. Учебник. -М.: «КолосС», 2007.
4. Садыкулов, Т.С. Разведение и селекция сельскохозяйственных животных. Алматы: Телеарна, 2003.
5. Бегімбеков, Қ.Н. Мал өсіру және селекция. Алматы: Эпиграф, 2015.
6. Н.М.Костомахин. Скотоводство. Санкт-Петербург-Москва-Краснодар, 2009 г.
7. Туников Г.М., Быстрова И.Ю. Биологические основы продуктивности крупного ргатого скота. Лань, 2018 г.
8. Лебедько Е. Мясные породы крупного рогатого скота. Лань, 2017 г.
9. Исхан К.Ж. «Жылқы шаруашылығы» Алматы, Нур –Принт,2009
10. Асанбаев Т.Ш., Уахитов Ж.Ж. «Жылқы шаруашылығы қымыз және етін өндіру технологиясы» Павлодар, Кереку 2014
11. Свечин К.Б., Бобылев И.Ф., Гопка Б.М. Коневодство. М., Колос, 1984.
12. Ахатова И.А. Молочное коневодство. Уфа, Изд. «Гилем», 2004.
13. Баймуканов, Д.А. Верблюдоводство. М.: КУРС: ИНФРА-М, 2016.
14. Мұсаев, З.М. Түйе шаруашылығы. Алматы: Бастау, 2007.
15. Васильев Н.А., Целютин В.К. Овцеводство и технология производства шерсти и баранины. М., Агропромиздат, 1990
16. Касымов К.Т. Воспроизводство стада в овцеводческих комплексах. Алма-Ата, Кайнар, 1981г.
17. Цырендондоков Н.Д. Основы овцеводства. М., Росагропромиздат, 1989г.
18. Медеубеков К.У. Справочник овцевода. Алматы. Кайнар. 1990
19. Мырзабеков С.Ш., Ерохин М.А. Овцеводство. Алматы 2005ж.
20. Қ.С.Сәбденов, С.Арынғазиев, Б.К.Насырханова. Ешкі шаруашылығы өнімдерін өндірудің технологиясы.  Алматы: Эверо, 2015.
21. Кулатаев, Б.Т. Козоводство: технология производства молока, мяса шерсти и пуха. Алматы: Айтумар, 2014
22. Таңатаров, А.Б. Шошқа шаруашылығы. Алматы: Нур-Принт, 2005.
23. Бажов Г.М. Племенное свиноводство. Лань, 2006.
24. Кривцов, Н.И. Пчеловодство. Москва: Колос, 2007.
25. Козин Р.Б. Биология медоносной пчелы. Лань, 2007.-
26. Б.М.Махатов, Б.Р.Әкімбеков, М.К.Байбатшанов. Ара шаруашылығы. Алматы: Эверо, 2015.
27. Сейтбаев, Б.Ж. Ихтиология.  Алматы: Эверо, 2015.
28. Баубеков, С.Д. Рыбоводство. Алматы: Эверо, 2014.
29. Сейтбаев, Қ.Ж. Балық шаруашылығы. Алматы: Эверо, 2012.

30. Жолдасов, С.Қ. Су шаруашылығы кешені. Алматы: Эверо, 2017.

1. В.И.Комлацкий, С.В.Логинов, Г.В.Комлацкий, Я.А.Игнатенко. Эффективное кролиководство. Краснодар: КубГАУ, 2013.

Б.М.Махатов, Б.Р.Әкімбеков, М.К.Байбатшанов, К.К.Кайруллаев, У.А.Нургалиева. Қоян шаруашылығы. Эверо. Алматы, 2015.